
uod  nuper    amicus   ex  iUnere  redux   mecum    conmunicarat 

proxime  rediturum   diem   festum  quo  Tu,  uir  uenerabilis,  ante 

haec  decem  lustra  operari  coepisses,  in  re  et  communiter  gra- 

^  uissima  et  proprie  laetissima,  quod  memineram  in  nostra  olim 

domo  abs  Te  merita  esse  stipendia  prima,  annales  iibros  huius 

domus  et   scholae  consulendos   esse   existimabam.     nec  frustra 

consulebam.    namque  in  annali  edito  quarto  huius  saeculi  anno 

Sositheus  Samuel  Steinbart,  uir  omni  laude   ornatissimus,   qui 

tum   huic   domui   praeerat   postquam  narrauit   breui   ante   tres 

doctores    hinc   abisse    idem    conmemorat    illico    suffectos    esse 

quattuor  nouos   doctores.    altero,  inquit,  loco  a  me  uocatus  est 

Henricus  Guilelmus  Ule,  Francofurtanus ,  theologiae  candidatus, 

qui  quod  obiit  munus  puerorum  et  erudiendorum  et  tuendorum 

autumno   prioris   anni,   in  eo  tanto  studio  tantaque   dexteritate 

uersatus  est  ut  optima  quaeque  de  eo  sperare  liceat.     iam  per- 

lustro    indices    lectionum    proximis   annis    habitarum    uideoque 

quam   late   patuerit   iam  tum  Tua  eruditio   et  industria.    quod 

enim  pueros  tertii  ordinis  inbuebas  doctrinae  christianae  placitis 

et  secundae  classis  ciues  elementis  ebraeis,  poteras  uideri  Tuam 

j     '       et  propriam  administrasse  prouinciam ,  quod  idem  non  semel  sed 

\  continuo  primi   ordinis  iuuenibus  patriam  tradebas   linguam  ut 

I  discerent  recte  et  dicere  et  scribere,  et  secundi  ordinis  discipulis 

t  magnarum  ciuitatium   historiam,   grauissimas  huius  institutionis 

partes  intellegitur  abs  Te  susceptas  esse.    acc«dit  quod  singuiis 

semestribus  uel  graecae  uel  latinae  uel  gallicae  linguae  docendae 
cura  Tibi  mandata  erat.  Atque  in  hoc  tanto  tamque  honesto 
munere  quantum  e  nostris  indicibus  adparet  per  decem  seme- 
stria  manebas  ad  autumnum  anni  h.  s.  VIII. 

Haec  igitur  cum  ex  annalibus  huius  domus  eruissem  in- 
deque  conlegissem  eodem  illo  autumnali  tempore  Te,  uir 
uenerabilis,  hinc  discessisse  ad  munus  ecclesiasticum  obeundum, 
laetus  uidebam  eorum  qui  hodie  cum  gratulatione  Te  adeunt  recte 
constare  rationem ,  uerum  multo  etiam  laetior  intellegebam 
uberiorem  quandam  eamque  iucundissimam  mihi  dari  copiam  qui 
ad  illos  quinquaginta  annos  addere  possem  quinque  cum  multa 
laude  in  pueris  erudiendis  conlocatos.  sic  enim  mihi  persuasi 
longissimam  quamque  aetatem  honeste  exactam  cum  multo 
sudore  esse  beatissimam  et  diuinae  benignitatis  manifestissimura 
testimonium. 

Sed  post  discessum  Tuum  anno  h.  s.  octauo  factum  aetas 
hominis  quae  adpellatur  et  plus  abierat  cum  quadragesimo  anno 
exeunte  huic  domui,  cuius  duae  sunt  partes  uno  corpore  con- 
ligatae,  noua  quaedam  constitutio  ndhibetur.  altera  enim  pars 
quae  est  externarum  rerum  diu  erat  ex  quo  acceptorum  et 
expensorum  rationem  praefecturae  Francofurtanae  cottannis  redde- 
bat,  altera  quae  continet  scholam  et  puerorum  educandorum 
instituta  ad  id  temporis  conlegio  scholastico  quod  Berolini  sedem 
habet  subiecta  paruerat.  lam  illo  quo  dixi  anno  uiro  maximo  in 
cuius  arbitrio  summa  rei  scholasticae  Bonissorum  tum  posita  erat 
discerptum  nostrae  domus  moderamen  ad  unum  idemque  reuocare 
consilium  et  utramque  partem  Francofurtanae  praefecturae  subdere 
placuit.  quod  institutum  tametsi  initio  aliquid  aegritudinis, 
ingenue  ut  fatear,  et  ancipitis  curae  nobis  adferebat  qui  a  naturali 
ceterorum  gymnasiorum  communione  uideremur  auelli ,  breui 
tamen  factum  est  ut  depulsis  iliis  curarum  tormentis  bene  nobis 
factum  esse  confiteremur.  Etenim  Francofurtani  regiminis  tunc 
erat  caput  Augustus  de  Wissmann  cui  nostram  rem  curae  cordique 

esse  probe  sciebamus,  sodalis  autem  Tu  eras,  uir  uenerabilis,  isque 
«ras  sodalis  cui  huius  scholae  et  huius  paedagogii  palrocinium 
obueniret.  Exegimus  igitur  Te  patrono  decennium  —  quo  con- 
fecto  omnis  cura  nostri  in  conlegium  scholasticum  concessit  — 
cuius  et  gratissimam  et  suauissimam  usque  memoriam  seruabimus. 
quotiens  enim  cunque  ambigiebamus  anirao,  errabamus  aut  in 
discrimen  adducebamur,  mitis  sapientia  Tua  non  deerat 
nobis  quae  leni  nos  salutarique  consilio  iuuaret.  Quid  muita? 
ad  hodiernum  morem  ut  orationem  meam  accommodem,  numeros 
adfero  qui  loquantur.  autumho  auni  XXXX  centum  quadra- 
ginta  sex  erant  disctpuii  et  alumni  qui  postra  disciplina  uterentur, 
autumno  anni  L  ducenti  nouem.  per  eosdem  annos  duodenona- 
ginta  iuuenes  legitimo  cxamine  cui  Tu  quotiens  per  maximam 
Tuam  occupationem  licebat  cum  religione  et  humanitate  praeeras 
exploratos  spectatosque  in   academiam  misimus. 

Haec  est  nostra  eaque  iustissima  caussa  cur  hoc  die  festo 
quo  multi  Deum  optimum  maximum  Tua  caussa  adprecantur, 
nostrae  quoque  uocis  bonam  partem  accedere  uelimus  et  ,o  Sol 
pulcher,  o  laudande"  canamus  laetitiae  plenissimi.  iuisti  enim, 
uir  candidissime,  quo  Te  caelestis  sapientia  ducebat.  Posui 
autem  haec  Q.  Horatii  Flacci  uerba  quae  sunt  in  epistula  111 
iibri  I  de  quibus  Tecum  conloquerer  paucis.  Quod  me  satis 
nosti  quatis  sim,  non  nereor  ne  magna  exspectes  frustrataque 
spe  discedas  ihiqmis.  hoc  unum  est  quod  ago  ut  in  parua  re 
magnam  cemi  Yenusini  artem  si  fieri  possit  explanem  atquc  de- 
monstrem.  Qui  postquam  ibi  lulium  Florum  amicum  tanto  esse 
ingenio  instructum  dixit  ut  ad  quamcumque  artem  sesc  contu- 
lisset  in  ea  praeter  ceteros  uideretur  excellere  posse,  iam  addit 

quodsi 
frigida  curarum  fomenta  relinquere  posses, 
quo  te  caelestis  sapientia  duceret,  ires. 
hoc  opus,  hoc  studium  parui  properemus  el  ampli, 
si  patriae  uolumus,  si  nobis  uiuere  cari. 

In  quibus  cum  fere  cominentatores  uerba  „hoc  opus,  hoc  stu- 
dium"  ad  caelestem  rettulissent  sapieiitiam  nec  aliud  secutum  esse 
poetam  existimarent  oratione  bipartita  nisi  ut  eandem  uim  gra- 
uissime  enuntiaret,  plus  sapere  sibi  uisi  sunt  lo.  G.  Orellius  et 
nuperrime  Ludouicus  Doederieinius.  Quorum  ille  aliquid  discri- 
minis  esse  uolebat  inter  opus  sapientiae  et  studium  sapiratiae 
ut  „ad  actionem  referretur  illud,  hoc  ad  Beco^luV*.  quia  de  laitino 
poeta  explicando  agitur,  non  de  nostro  quodam  scriptore,  uir 
doctissimus  illud  discrimen  uidetur  iniuria  statuisse.  Quid  enim? 
quod  priores  sedes  tenet  Maeonius  Homerus,  in  tanto  honore 
habetur  quod  „quid  sit  pulchrum,  quid  turpe,  quid  utile,  quid 
non,  planius  ac  melius  Chrysippo  et  Crantore  dicit"  itemque 
Socratem  illum  summis  extulerunt  laudibus  quia  „primus  philo- 
sophiam  deuocauit  e  caelo  et  in  urbibus  conlocauit  et  in  domus 
etiam  introduxit  et  coegit  de  uita  et  moribus  rebusque  bonis  et 
malis  quaerere."  Ad  summam,  ut  quaeque  ars  aut  doctrina  plu- 
rimum  uidebatur  conferre  ad  uitae  usum  recte  temperandum, 
ita  plurimi  eam  faciebant  neminemque  philosophi  nomine  digni- 
orem  habebant  quam  Catones.  Ludou.  autem  Doederleinius  cum 
Orellianum  ita  obtineri  posse  arbitretur  ut  opus  uelit  esse  munus 
philosophiae  quod  suscipiunt  qui  philosophiae  operam  dent,  stu- 
dium  autem  quasi  inclinationem  animi  qua  ad  illud  munus  susci- 
piendum  trahamur  atque  ducamur,  altius  tamen,  ut  ita  dicam, 
spectat  ac  plane  nouam  adfert  explicationem.  duo  esse  enuntiata 
quorum  prius  sit  „hoc  opus",  alterum  „hoc  studium  parui  pro- 
peremus  et  ampli",  prius  ita  perfici  ut  cogitatione  addatur  „est", 
ablatiuo  „hoc"  prioris  membri  ostendi  officium  quod  est  ambitio- 
nis  omittendae ,  uerbis  alterius  membri  notari  sapientiae  amorem. 
In  quibus  incredibile  est  dictu  quam  parum  uir  clarissimus  illam 
iudicii  elegantiam  et  integritatem ,  quo  Horatius  pollet,  cuius 
ipse  Doederleinius  solet  esse  elegantissimus  uel  existimator  uel 
imitator,  quam  igitur  parum  hanc  iudicii  elegantiam  et  integri- 
tatem  curauerit.     Quamquam   dignissima  res  uidetur  quae  altius 

repetatur  pleniusque  demonstretur,  hodie  tan>en  breui  praecidani. 
Poeta  igitur  cum  uel  consilio  uel  necessitate  quadara  coactus 
idem  uocabulum  bis  terue  in  uno  eodemque  uersu  uel  in  duobus 
pluribusue  uersibus  continuis  ponit,  summa  diligentia  id  sequi- 
tur  ut  altero  uel  tertio  idem  sit  sonus  eademque  uis  et  si  fieri 
possit  etiam  eadem  figura  uocabuli  quae  fuerat  primo  loco.  ni- 
mirum  hoc  illud  est  „unum  et  simplex"  ad  quod  poeta  in 
minimis  maximis  contendit.    lege  haec 

o  ciues,  ciues,  quaerenda  pecunia  primum  est 
scribimus  indocti  doctique  poemata  possim 
lusisti  satis  edisti  satis  atque  bibisti 
si  bene  qui  cenat,  bene  uiuit,  lucet,  eamus 
nostra  sed  inpugnat  nos  nostraque  liuidus  odit 
spectandum  nigris  oculis  nigroque  capillo 

habebisque  illam  speciem  ac  formam  quae  ad  artis  normam  ex- 
pressa  est.    nec  uereor  ne  haec  et  similia  nobis  obiciantur 

labitur  et  labetur  in  omne  uolubilis  aeuum 

nauim  agere  ignarus  nauis  timet — 

Grais  ingenium,  Grais  dedit  ore  rotundo 
quae  tantum  abest  ut  illam  obseruatiouem  euertant  ut  adiuuent 
egregie  atque  stabiliant,  dummodo  uersus  illi  recte  et  disponan- 
tur  et  recitentur.    addimus    hos   uersus   qui   etiam   propius   ad 
illam  similitudinem  accedunt 

hoc  primus  repetas  opus,  hoc  postremus  omittas 
haec  placuit  semel,  haec  decies  repetita  placebit 
hos  ediscit  et  hos  arto  stipata  theatro 
an  rapias.    atqui  rerum  caput  hoc  erat,  hic  fons 
hoc  amet,  hoc  spernat  promissi  carminis  auctor. 

Quocirca  in  Horatium,  elegantissimum  poetam,  negamus  et  per- 
negamus  id  conuenire  quod  a  Doederleinio  ei  obtrusum  est,  ut 
in  eodem  uersu  poneret  primum  ablatiuum  hoc  cuius  producta 
est  uocalis   o  nulloque  paene   interuallo   interiecto   accusatiuum 

hoc  in  quo  breuis  est  o  uocalis,  adGrniamus  porro  et  contoidi- 
mus  in  una  eademque  sententia  quae  per  totum  uersum  pertinet, 
inscite  illa  bipartita  quara  statuit  oratione  incidi  uerborum  ordi- 
nem  et  structuram.  Accedit  quod  de  hoc  quidem  loco  ualeat 
grauissimum.  cura  est  enim  omnis  animi  motus  uel  tardior  uel 
uehementior  cum  praesentibus  rebus  non  contenti  ahas  quaeri- 
mus,  cum  saepe  uel  addito  nomine  uel  omni  sententiae  tenore 
cuius  sit  rei  cura  subtilius  deflniatur,  quia  nihil  tale  accessit  h. 
I.  ne  minima  quidem  suspitio  est  cur  ad  ambitionem  referantur. 
Reiecto  hoc  Doederleinii  instituto  haec  quidem  quae  quasi  de 
pleno  pectore  manant 

hoc  opus,  hoc  studium  parui  properemus  et  ampli 
plana  erunt  et  expedita,  sed  frigidissimum  remanet  tormentum 
in  illo  uersu 

frigida  curarum  fomenta  relinquere  posses 
in  quibus  quae  positae  sunt  commentatorum  artes  dici  uix  potest 
quanto  opere  arte  careant  et  ratione.  fouendi  enim  uis  cerni- 
tur  in  calore  ut  quidquid  sine  calore  est  fouere  non  possit,  ergo 
si  adtribuatur  fouendi  rationi  id  quod  est  contrarium,  uis  frigoris, 
necesse  est  illa  exoriatur  orationis  figura  quae  adpellatur  oxy- 
morum.  Sed  huius  figurae  certissimus  est  modus  et  quasi 
color  uel  iocose  ridendi  uel  acerbissime  castigandi.  indicant  illa 
horatiana  „insaniens  sapientia"  et  ^concordia  discors".  haec 
autem  epistula  quam  poeta  ad  lulium  Florum  misit  nihil  habet 
salis  aut  facetiarum  nec  altercationis  aut  iurgii  sed  serio  uersatur 
in  rebus  exquirendis  quarum  non  minus  amicorum  quam  Horatii 
studium  erat  ut  oxymori  figura  in  eam  cadere  non  possit. 
quocirca  dum  melius  inueniatur  accipio  quod  ab  aliquo  olim 
propositum  est 

frigida  curarum  tormenta  relinquere  posses. 
Nec  uero  hoc  uocabulum  fomentorum  quod  ex  hoc  uersu  remo- 
uendum  duximus  defenditur  aut    conmendatur    altero  loco   quo 
apud  HoratiuHi  extat.     in  11  opistulae  his  ucrsibus 

qui  cupit  aut  metuit,  iuuat  illum  sic  domus  et  res 
ut  lippum  pictae  tabulae,  fomenta  podagram, 
auriculas  citharae  conlecta  sorde  dolentis 
illa  duo  „fomenta  podagram"   tanto   opere  pugnant  et  cum  rei 
ueritate  et  cum  elegantissima  poetae  subtilitate  ut  non  dubitem  a 
magno  Bentleio  accipere  podagrum  —  quae  scriptura  ne  libro- 
rum  quidem  auctoritate  destituitur  —  et  pro  fomentis  conicere 
scriptum  ab  Horatio  esse  lomenta.     Qui  oculis  utuntur   bene 
constitutis,  pictis  tabulis  delectantur,  qui  auribus  non  dolentibus, 
citharae  cantibus  delectantur,  qui  pedibus  et  manibus  recte  ualent, 
ablutione  delectantur,  cum  lippos  nihil  iuuent  tabulae,  podagros 
nihil  iuuet  ablutio,  auribus  dolentes  nihil  iuuent  citharae  cantus. 
Sententiae  igitur  explanatio  cum  sit  optima,  ne  in  uocabuli  quidem 
ui  et  significatione  uidetur  haerendum  esse     ut  enim  momenta 
dicuntur  pro  motibus  multaque  similiter,  sic  lomentum  pro  lotione 
uel  lotura  dici  poterat. 

Sed  Tu,  uir  uenerabilis,  qui  tantum  uitae  spatium  emensus 
es  cum  Tua  felicitate  multorumque  salute  «nitere  porro", 
uiue,  uale! 

Scr.  Zuellichauiae  m.  Septembri  a.  CrJDCCCLVIII 


